VAIO Ръководство на потребителя Серии SVS13A1/SVS1311/SVS1511

Справка

# Информация за безопасност

Вж. предоставеното ръководство за безопасност за подробна информация относно безопасността.

## Компютър

- Ако изпуснете твърд предмет или течност върху компютъра VAIO, го изключете, извадете кабелите и премахнете батерията, ако може да се премахва. Може да дадете компютъра на специалист за преглед, преди да работите отново с него.

- Използвайте само указаното периферно оборудване и интерфейсни кабели.

- Дръжте малките компоненти, като например носителите “Memory Stick” и адаптерите за “Memory Stick”, далеч от деца. Има опасност от поглъщане.

- Температурата на повърхността и в долната част на компютъра VAIO, на адаптера за променлив ток и батерията може да се повиши поради натоварване на централния процесор или електрически ток, генериран по време на зареждане на батерията. Това е нормално и не представлява неизправност. Количеството генерирана топлина зависи от използваните външни устройства или софтуер.

- Ако компютърът VAIO или адаптерът за променлив ток се загрее изключително много, изключете компютъра, след което адаптера за променлив ток, извадете батерията, ако може да се премахва, след което се свържете с оторизиран център за сервизни услуги/поддръжка на Sony.

## Източник на захранване

- Не поставяйте тежки предмети върху захранващия кабел, тъй като това може да доведе до пожар.

- За да изключите захранващия кабел, го издърпайте, като го държите за щепсела. Никога не дърпайте самия кабел.

- Не използвайте срязани или повредени кабели за връзка.

- Изключете компютъра VAIO от електрическия контакт, ако не смятате да го използвате за дълъг период от време.

- Ако няма да използвате компютъра VAIO за дълъг период от време, извадете батерията от него, за да предотвратите увреждането й.

## Слушалки

- Не използвайте слушалки, докато шофирате, карате колело или управлявате моторно превозно средство. Това може да създаде опасност за трафика и е незаконно в някой региони. Потенциално опасно е и слушането на силна музика при вървене пеш, особено при преминаване по пешеходни пътеки.

- Избягвайте използването на слушалки при висока сила на звука. Специалистите по ушни болести съветват да не се подлагате продължително на силен звук. Ако усетите звънтене в ушите, намалете силата на звука или прекратете използването на слушалките.