VAIO Ръководство на потребителя Серии SVS13A1/SVS1311/SVS1511

Справка

# Поддържани дискове
<модели, оборудвани с оптично дисково устройство>

В тази тема се обясняват видовете носители, които могат да се възпроизвеждат/записват на компютъра VAIO.
Инсталираното оптично дисково устройство се различава в зависимост от модела, който сте закупили. Проверете спецификациите преди употреба.

## За модели, оборудвани с устройство DVD SuperMulti

Оптичното дисково устройство поддържа възпроизвеждане и/или записване на носителите по-долу.

### Възпроизвеждане и записване

- CD-R/RW *1

- DVD-R/RW

- DVD+R/RW

- DVD+R DL (двуслойни)

- DVD-R DL (двуслойни)

- DVD-RAM *2*3

### Само възпроизвеждане

- CD-ROM

- DVD-ROM

## За модели, оборудвани с устройство Blu-ray Disc(TM) с DVD SuperMulti

Оптичното дисково устройство поддържа възпроизвеждане и/или записване на носителите по-долу.

### Възпроизвеждане и записване

- CD-R/RW *1

- DVD-R/RW

- DVD+R/RW

- DVD+R DL (двуслойни)

- DVD-R DL (двуслойни)

- DVD-RAM *2*3

- BD-R/RE *4*5*6

### Само възпроизвеждане

- CD-ROM

- DVD-ROM

- BD-ROM

## За модели, оборудвани с Blu-ray Disc(TM) ROM устройство с DVD SuperMulti

Оптичното дисково устройство поддържа възпроизвеждане и/или записване на носителите по-долу.

### Възпроизвеждане и записване

- CD-R/RW *1

- DVD-R/RW

- DVD+R/RW

- DVD+R DL (двуслойни)

- DVD-R DL (двуслойни)

- DVD-RAM *2*3

### Само възпроизвеждане

- CD-ROM

- DVD-ROM

- BD-ROM

*1 Записването на данни върху носители Ultra Speed CD-RW не се поддържа.
*2 Оптичното дисковото устройство не поддържа DVD-RAM касета. Използвайте дискове без касета или със сменяема касета.
*3 Запис на данни върху едностранни DVD-RAM носители (2,6 ГБ), съвместими с DVD-RAM версия 1.0, не се поддържа.
Носители DVD-RAM версия 2.2/12X-SPEED DVD-RAM Revision 5.0 не се поддържат.
*4 Носители BD-RE Disc във формат версия 1.0 и носители Blu-ray Disc с касета не се поддържат.
*5 Поддържа се запис на данни върху носители BD-R Part1 версия 1.1/1.2/1.3 (еднослойни носители с капацитет от 25 ГБ, двуслойни носители с капацитет от 50 ГБ) и носители BD-RE Part1 версия 2.1 (еднослойни носители с капацитет от 25 ГБ, двуслойни носители с капацитет от 50 ГБ).
*6 Не се поддържат носители BDXL(TM).
Забележка

- Възможно е оптичното дисково устройство да не поддържа записване или възпроизвеждане на някои типове носители.

- Вашето оптично дисково устройство не поддържа четене/запис върху 8 cm диск и адаптер за 8 cm диск.

- Оптичното дисково устройство поддържа само кръгли дискове. Не използвайте дискове с друга форма (звезда, сърце, картичка и др.) или повредени дискове, тъй като това може да доведе до повреда на компютъра VAIO.

- Данни в DVD видео формат могат да се записват на DVD+R (еднослойни или двуслойни), DVD+RW/DVD-R (еднослойни или двуслойни) и DVD-RW носители. Данни във формат за записване на DVD видео могат да се записват на носители DVD-R (еднослойни или двуслойни), DVD-RW и DVD-RAM. Носителите, на които може да се записва, се различават в зависимост от софтуера за запис на дискове, който използвате. Вж. помощния файл към софтуера за повече информация.

- Препоръчително е да използвате носители на Sony: DVD+R, DVD+RW, DVD-R, DVD-RW, CD-R, CD-RW, BD-R или BD-RE.

- Не можете да записвате данни на носители DVD-RW (запис 6x) освен ако оптичното дисково устройство не поддържа скорост на запис поне 6x за носители DVD-RW.

- Не можете да записвате данни на носители DVD+RW (запис 8x) освен ако оптичното дисково устройство не поддържа скорост на запис поне 8x за носители DVD+RW.

- Компютърът VAIO е създаден да възпроизвежда дискове, които отговарят на стандарта за компактдиск (CD). Двустранните дискове и някои музикални дискове, кодирани с технологии за защита на авторски права, не отговарят на стандарта за компактдиск (CD). Затова тези дискове може да не са съвместими с компютъра.

- Когато купувате предварително записан или празен диск, който да използвате с компютър VAIO, трябва да прочетете внимателно бележките върху опаковката на диска, за да проверите съвместимостта за възпроизвеждане и записване на оптичните дискови устройства за вашия компютър. Sony НЕ гарантира съвместимостта на оптичните дискови устройства на VAIO с дискове, които не отговарят на официалните стандарти за “CD”, “DVD” или “Blu-ray Disc” носители. ИЗПОЛЗВАНЕТО НА НЕОТГОВАРЯЩИ НА ТЕЗИ СТАНДАРТИ ДИСКОВЕ МОЖЕ ДА ДОВЕДЕ ДО ФАТАЛНА ПОВРЕДА НА КОМПЮТЪРА VAIO ИЛИ ДА СЪЗДАДЕ СОФТУЕРНИ КОНФЛИКТИ И БЛОКИРАНЕ НА СИСТЕМАТА.
  За запитвания относно дисковите формати се свържете с конкретния издател на предварително записания диск или производителя на записваемия диск.

- Компютърът VAIO трябва да е свързан към интернет за възпроизвеждане на носители DVD-RW, DVD-RAM и DVD-R (еднослойни или двуслойни), които са съвместими със стандарта за защита на съдържание за записваеми носители (CPRM).

- За запис, редактиране или възпроизвеждане на защитено с авторско право съдържание, носителят Blu-ray Disc използва технологията “Система за съдържание с разширен достъп” (AACS). За продължително използване на носители Blu-ray Disc трябва да актуализирате AACS кода.

- Можете да актуализирате AACS кода по интернет. Следвайте указаното в съобщението, показващо се в използвания от вас софтуер за запис, редактиране или възпроизвеждане. Ако не актуализирате AACS кода, е възможно записването, редактирането или възпроизвеждането на защитено с авторско право съдържание да е неуспешно.
  За записване, редактиране или възпроизвеждане на съдържание без защита на авторското право, не е необходимо да актуализирате AACS кода. Можете да актуализирате AACS кода за софтуера за запис или възпроизвеждане на Blu-ray Disc, инсталиран на компютъра VAIO, в продължение на пет години след закупуване. След това ще ви уведомяваме относно актуализирането на уеб сайта за поддръжка.

- За някои видове съдържание на DVD и BD-ROM носители се изискват регионални настройки. Ако регионалните настройки на оптичното дисково устройство не отговарят на регионалното кодиране на диска, възпроизвеждането няма да е възможно.

- Освен ако външният дисплей не е съвместим със стандарта на широколентовата система за защита на цифрово съдържание (HDCP), не можете да възпроизвеждате или преглеждате съдържанието на защитени с авторско право Blu-ray Disc носители чрез HDMI връзка.

- Определено съдържание на носител Blu-ray Disc може да ограничава изходящия видео сигнал до стандартно качество или да забранява изходящ аналогов видео сигнал.

Сродна тема
За регионалните кодове<модели, оборудвани с оптично дисково устройство>